14 “Saankayo a mariribukan.+ Ipakitayo ti pammatiyo iti Dios;+ ipakitayo met ti pammatiyo kaniak.2 Adu ti pagyanan idiay balay ni Amak. Ta no awan, saanko koma nga ibaga daytoy kadakayo. Ita, mapanko isagana ti pagyananyo.+3 No mapanak mangisagana iti pagyananyo, agsubliakto tapno ikuyogkayo iti pagtaengak, tapno no sadino ti ayanko, addakayo met sadiay.+4 Ket no sadino ti papanak, ammoyo ti dalan.”5 Kinuna ni Tomas:+ “Apo, saanmi nga ammo ti papanam. Kasano ngarud nga ammomi ti dalan?”6 Insungbat ni Jesus: “Siak ti dalan+ ken ti kinapudno+ ken ti biag.+ Awan ti makapan iti Ama no saan a magna kaniak.+7 No am-ammodak, am-ammoyo metten ti Amak; manipud ita, am-ammoyon ken nakitayon ti Ama.”+8 Kinuna ni Felipe: “Apo, ipakitam kadakami ti Ama, ket mapnekkamin.”9 Imbaga ni Jesus: “Nabayagen nga agkakaduatayo, Felipe, ngem saannak pay kadi nga am-ammo? Ti nakakita kaniak nakitana metten ti Ama.+ Apay pay laeng nga ibagam, ‘Ipakitam kadakami ti Ama’?10 Saanmo kadi a patien a naikaykaysaak iti Ama ken naikaykaysa met kaniak ti Ama?+ Saan a ti bukodko a kapanunotan ti ibagbagak kadakayo+ no di ket ti impaaramid ken imbaga ti Ama a naikaykaysa kaniak.11 Mamatikayo a naikaykaysaak iti Ama ken naikaykaysa kaniak ti Ama; no saan, mamatikayo gapu kadagiti aramidko.+12 Pudno unay kunak kadakayo, ti mangipakita iti pammati kaniak, aramidennanto met ti ar-aramidek; ket dakdakkelto pay ngem kadagitoy ti aramidenna,+ ta mapanak iti Ama.+13 Aramidekto met ti aniaman a kiddawenyo iti naganko, tapno maipadayag ti Ama babaen ti Anak.+14 No adda kiddawenyo iti naganko, aramidekto.15 “No ay-ayatendak, tungpalenyo dagiti bilinko.+16 Kiddawek iti Ama nga ikkannakayo iti sabali pay a katulongan* nga agtalinaed kadakayo iti agnanayon,+17 ti espiritu ti kinapudno,+ a saan a mabalin nga awaten ti lubong, ta saanna a makita wenno am-ammo dayta.+ Ngem am-ammoyo dayta, ta agtalinaed kadakayo ken adda kadakayo.18 Saankayto a baybay-an nga agladladingit.* Agsubliakto kadakayo.+19 Iti din agbayag, saannakton a makita ti lubong, ngem makitadakto,+ ta sibibiagak ket agbiagkayto.20 Iti dayta nga aldaw, maammuanyonto a naikaykaysaak iti Amak ken naikaykaysakayo kaniak ket naikaykaysaak kadakayo.+21 Ti umawat ken agtungpal kadagiti bilinko, ay-ayatennak. Ti mangay-ayat kaniak ayatento ti Amak, ken ayatekto met ken iyam-ammok a naimbag ti bagik kenkuana.”22 Kinuna ni Judas+ (saan a ni Judas Iscariote): “Apo, dakami laeng kadi ti kayatmo a pangyam-ammuan iti bagim, ket saanen a kadagiti tattao iti lubong?”23 Insungbat ni Jesus: “Ti mangayat kaniak tungpalenna ti saok,+ ket ayatento ti Amak. Mapankamto kenkuana ket makipagnaedkamto kenkuana.+24 Ti saan a mangayat kaniak saanna a tungpalen dagiti saok. Saan a naggapu kaniak ti ibagbagak, no di ket iti Ama a nangibaon kaniak.+25 “Ibagak daytoy bayat nga addaak pay kadakayo.26 Ngem ti katulongan, ti nasantuan nga espiritu, nga ibaonto ti Ama iti naganko, isuronanto kadakayo ti amin a banag ken ipalagipna ti amin nga imbagak kadakayo.+27 Ibatik kadakayo ti talna nga itedko+ ngem saan a kas iti talna nga ited ti lubong. Saankayo a mariribukan wenno agbuteng.28 Nangngegyo nga imbagak kadakayo, ‘Pumanawak ngem agsubliakto.’ No talaga nga ay-ayatendak, agragsakkayo ta mapanak iti Ama, gapu ta ti Ama ket natantan-ok ngem siak.+29 Gapuna, ibagak daytoy sakbay a mapasamak tapno mamatikayo inton mapasamak.+30 Saanakon a makapagbayag pay a makisao kadakayo, ta um-umayen ti agturay iti lubong,+ ngem saannak a makontrol.*+31 Tapno maammuan ti lubong nga ay-ayatek ti Ama, tungtungpalek ti imbilin kaniak ti Ama.+ Intayon, pumanawtayo ditoy.
ilo_Latn